باسدیرما
باسدیرما — اتین موختلیف ادویات و دوزلا قورودولماسی ایله حاضیرلانان یئمک. باسدیرما قدیم تورک یئمگی‌دیر. باسدیرمانین ایلک حاضیرلانیشی نین اورتا آسیا هون‌لارینا مخصوص اولدوغو بیلینیر.

تاریخی و اتیمولوژیسی  
  باسدیرما تورک دیلینده گوجلو باساراق سیخما دئمکدیر.اورتا آسیادا یاشایان تورک‌لر آتین اتینی آیاق‌لارییلا سیخاراق باسدیرما حاضیرلاییردیلار. بو باسدیرمانین ایلک حاضیرلانیشی حساب اولونور. باسدیرما ان چوخ تورکیه‌نین قیصریه شهرینده حاضیرلانیلیر.     

  قورودولموش اتین تکنولوژیسی‌نین، اتین ارمنیستاندان چینه و هیندیستانا ایخراجی اوچون اینکیشاف ائدیلدیگینه اینانیلیر.بیزانس دؤورونده باسدیرما آپوْکت آدلانیردی. آپوْکت سؤزونون معناسی دوزلو ات دئمکدیر. شام‌دا ارمنی‌لر ان باجاریقلی باسدیرما دوزلدیجی‌لری کیمی تانینیر.

حاضیرلانیشی و ایستیفاده‌سی 

  باسدیرما ایلک اؤنجه دوزلانیر. داها سونرا سویلا یویولاراق 15 گون عرضینده قوروماغا قویولور. داها سونرا قان و دوز اتدن چیخاریلیر و اونا موختلیف ادویه‌لر وورولور. حاضیرلانیشیندا اساساً دوه، قوزو، کئچی و جامیش اتیندن ایستیفاده ائدیلیر.

     باسدیرما بیر سحریئمگی اولاراق تورکیهده 22 نؤوعده مؤوجوددور. ان مشهورو قیصریه باسدیرماسی‌دیر.داها آز راست گلینن بالکان باسدیرماسی ساده‌جه دوزلانیر و قورودولور.    

  یونان‌دا قیصریه باسدیرماسی کاپادوکیا یونان‌لاری طرفیندن تانیدیلدی. یونان‌لار باسدیرمانی سوسیس کیمی بیشیریرلر.    

عراق‌دا باسدیرما سحر یئمگی اوچون ایستیفاده اولونور، قیزاردیلمیش یومورتا ایله بیشیریلیر. عادتاً قصاب‌لار طرفیندن حاضیرلانیر.

اتک یازی‌لار 
یئمک ایچمک